Philips Hue Festavia juletræskæden flået ned fra hylderne

Det lader til, at det var en rigtig god ide at sende Philips Hue Festavia på markedet. I hvert fald er den intelligente juletræskæde, som vi har anmeldt her, flået ned fra hylderne. Den er simpelthen allerede udsolgt og den kommer ikke på lager igen før til næste år.

Det er mindre end en måned siden, den blev lanceret, så Signify, der står bag Philips Hue, må have undervurderet behovet voldsomt.

Philips Hue har delt følgende besked på Twitter, skriver tyske Hueblog:

“Vi forventer ikke nye på lager i år. Nye enheder vil højst sandsynligt ankomme i slutningen af ​​2023.”

Lyskæden er faktisk så populær, at den sælges til overpris på eBay. I skrivende stund er der en enkelt til salg – på auktion. Allerede her tre dage før auktionens afslutning er prisen højere end den vejledende udsalgspris.

Philips Hue Festavia blev udelukkende solgt på philips-hue-hjemmesiden og har altså ikke kunnet købes i butikkerne, som andre Hue-produkter.

Philips Hue Festavia juletræskæden flået ned fra hylderne